Gender ketiga

Gender ketiga adalah konsep wujudnya sesebuah kedudukan yang mencendakan atau menjeniskan seseorang selain dalam kelompok gender (tidak sama dengan jantina) lelaki ataupun wanita baik oleh diri sendiri mahupun masyarakat dipunyakan. Sementara itu, beberapa ahli antropologi dan sosiologi ada pula yang mengungkapkan wujudnya suatu gender "keempat", "kelima", malah "berbilang".

Banyak masyarakat menetapkan gender para anggota sendiri kepada antara lelaki atau wanita yang dua sahaja ditentukan oleh pengenalan dan peranan ditetapkan budaya sendiri. Namun, tidak semua masyarakat bertegas dengan bilangan peranan sebegini. Dalam rantau Nusantara sendiri, masyarakat Bugis mempunyai golongan pendeta Bissu yang mengetengahkan diri terpisah dari kedua-dua kaum lelaki dan wanita. Masyarakat-masyarakat etnik serantau anak benua India mempunyai juga golongan hijra atau khusra terangkum dalam cenda ini.

Kelaziman

Anak benua India

Cenda hijra atau khusra diiktiraf sebagai kelompok berdarjat sah di bawah pemerintah India pada tahun 1994 dan pemerintah Pakistan pada tahun 2009 sekaligus mendapat hak-hak asas setaraf warganegara lain yang bercenda/jenis antara dua.

Pada 2014, kaum transgender ditempatkan dalam kedudukan cenda/jenis ketiga ini secara rasminya oleh Mahkamah Agung India di bawah hakim KS Radhakrishnan.

Polinesia
Masyarakat peribumi Hawaii mengenal adanya cenda māhū ("yang di tengah") yang berkedudukan di antara cenda lelaki dan cenda wanita. Kaum cenda māhū berperanan utama dalam upacara adat serta pengajaran seni budaya seperti tarian hula.

Orang Samoa mempunyai golongan fa'afafine (imbuhan faʻa– "cara", + fafine "wanita") yang berperanan sebagai pengiring kaum wanita membantu melakukan kerja dalam sesebuah keluarga besar (aiga). Sebanyak 3,000 orang penduduk atau kira-kira 1–5% penduduk negara Samoa yang dianggarkan bercenda faʻafafine.

Rujukan

Sumber utama
 

LGBT